作者：程垓
词牌/韵律：洞庭春色・沁园春

paragraphs: 锦字亲裁，泪巾偷裛，细说旧时。
记笑桃门巷，妆窥宝靥，弄花庭前，香湿罗衣。
几度相随游冶去，任月细风尖犹未归。
多少事，有垂杨眼见，红烛心知。
如今事都过也，但赢得、双鬓成丝。
叹半妆红豆，相思有分，两分青镜，重合难期。
惆怅一春飞絮，梦悠颺教人分付谁。
销魂处，又梨花雨暗，半掩重扉。